Official Journal L 236 , 23/09/2003 P. 0918 - 0919



4. IL-POLITIKA DWAR IL-KOMPETIZZJONI 1. It-Trattat li jistabbilixxi l-Komunità Ewropea, it-Titolu VI, il-Kapitolu 1, ir-Regoli dwar il-Kompetizzjoni: (a) Minkejja l-Artikoli 87 u 88 tat-Trattat tal-KE u sakemm il-kondizzjonijiet imniżżla hawn isfel ġew inwettqa, is-Slovakkja tista' tapplika sa l-aħħar tas-sena fiskali 2008 l-eżenzjoni mit-taxxa fuq l-income tal-kumpanniji mogħtija abbażi tar-Regolament tal-Gvern Nru. 192/1998 Coll. lil benefiċjarju wieħed fl-industrija tal-vetturi bil-mutur, sakemm l-għajnuna globali taħt din l-eżenzjoni mit-taxxa ma taqbiżx it-30 % tal-kost eliġibbli fuq l-investiment tal-proġett rilevanti li jsir mill-1998. Għall-iskopijiet ta' dan il-paragrafu, il-kost eliġibbli għandu jkun definit abbażi tal-Linji Gwida għall-għajnuna reġjonali nazzjonali. [2]. (b) Is-Slovakkja għandha tforni lill-Kummissjoni rapporti ta' monitoraġġli jkollhom l-informazzjoni li ġejja: - kull nofs sena, l-informazzjoni fuq l-investiment eliġibbli li sar mill-benefiċjarju ta' l-għajnuna, u, - kull sena, informazzjoni dwar l-għajnuna mogħtija lill-benefiċjarju ta' l-għajnuna taħt l-iskema li hemm referenza għaliha hawn fuq. Is-Slovakkja għandha tforni r-rapporti fi żmien erba' xhur mill-aħħar ta' kull nofs sena jew sena, li jibda mill-aħħar ta' April 2003. L-ewwel rapporti għandhom jinkludu l-informazzjoni li għandha x'taqsam mas-snin 1998-2002. L-aħħar rapport għandu jingħata sa l-aħħar ta' Awissu 2009, sakemm ma jkunx miftiehem mod ieħor mill-Kummissjoni u s-Slovakkja. (ċ) Mingħajr preġudizzju għal paragrafu preċedenti, id-disposizzjonijiet dwar il-monitoraġġ imniżżlin fir-Regolament tal-Kunsill (KE) No 659/1999 li jistipulaw regoli dettaljati dwar l-applikazzjoni ta' Artikolu 93 ta' Trattat tal-KE għandhom japplikaw. (d) Jekk l-għajnuna globali tilħaq qabel l-aħħar tas-sena fiskali 2008 il-livell massimu ammissibbli stipulat fil-paragrafu (a), l-eżenzjoni mit-taxxa ma għandhiex tibqa' u t-taxxa fuq l-income tal-kumpanniji normali għandha tkun dovuta mill-benefiċjarju għal dik il-parti tad-dħul tal-kumpannija li għaliha l-eżenzjoni mit-taxxa tkun tirriżulta fil-qbiż tal-livell massimu ammissibbli. 2. It-Trattat li jistabbilixxi l-Komunità Ewropea, it-Titolu VI, il-Kapitolu 1, ir-Regoli dwar il-Kompetizzjoni. (a) Minkejja l-Artikoli 87 u 88 tat-Trattat tal-KE, is-Slovakkja tista' tapplika sa l-aħħar tas-sena fiskali 2009 l-eżenzjoni mit-taxxa fuq l-income tal-kumpanniji abbażi ta' l-Att Nru. 366/1999 Coll. fuq it-Taxxa ta' l-Income lil benefiċjarju wieħed fl-industrija ta' l-industrija ta' l-azzar, sakemm l-kondizzjonijiet li ġejjin huma mwettqa: (i) il-benefiċjarju ta' l-għajnuna jiffissa limitu fuq il-produzzjoni ta' prodotti ċatti u il-bejgħ ta' prodotti ċatti (irrumblati bis-sħana, irrumblati bil-kesħa u miksijin) fl-UE imkabbra. Dan il-limiti fissi għandu jiġu stabbiliti abbażi tal-figuri li għandhom x'jaqsmu mas-sena 2001. Mill-2002, il-benefiċjarju ta' l-għajnuna jista' jagħmel żidiet annwali ta' 3 % fil-limitu fiss fuq il-produzzjoni u 2 % tal-limitu fiss fuq il-bejgħ. Il-limitu fiss fuq il-bejgħ għandu jidħol fis-seħħmid-data ta' l-adeżjoni. L-output ta' tipi speċifiċi ta' prodotti tista' tvarja sakemm dik l-output ikkombinata ma taqbiżx il-limiti stabbiliti; (ii) il-benefiċjarju ma jistax jestendi il-firxa tal-gruppi tal-prodotti maħduma li jeżistu fit- 13 ta' Diċembru 2002; (iii) l-għajnuna globali mogħtija lill-benefiċjarju abbażi ta' l-Att Nru. 366/1999 Z. z. dwar it-Taxxa fuq l-Income ma taqbiżx total ta' US $ 500 miljun. Din l-għajnuna tista' tingħata darba biss u ma tistax tiġi estiża jew tiġġedded taħt kwalunkwe ċirkustanza. Kull għajnuna mogħtija lill-istess benefiċjarju matul il-perijodu transitorju għandha tkun inkluża fil-livell ta' US $ 500 miljun. (iv) il-benefiċjarju li jissodisfa l-kondizzjonijiet fil-kuntratt ta' privatizzazzjoni rigward iż-żamma tal-livelli ta' l-impjieg. Jekk il-konċessjoni tat-taxxa lill-benefiċjarju ta' l-għajnuna tkun adattata b'tali mod li jiggarantixxi tnaqqis sinifikanti fl-ammont globali ta' l-għajnuna filwaqt li ma ssirx ħsara għall-vijabbilità, il-Kummissjoni tista tirrevedi l-kondizzjonijiet ta' hawn fuq skond il-proċedura li jipprovdi għaliha l-Artikolu 88(1) tat-Trattat tal-KE. Qabel ma tibda din il-proċedura, il-Kummissjoni għandha tqis sew il-veduti ta' l-Istati Membri dwar jekk tnaqqis fl-għajnuna huwiex sinifikanti. Dawn il-veduti għandhom jingħataw abbbażi ta' rakkomandazzjoni tal-Kummissjoni u abbażi ta' l-informazzjoni rilevanti disponibbli. (b) Kull nofs sena s-Slovakkja għandha tforni lill-Kummissjoni u lill-Kunsill rapporti ta' monitoraġġ li jkun fihom l-informazzjoni li ġejja rigward il-benefiċjarju ta' l-għajnuna: - produzzjoni (f'tunnellati metriċi) ta' kull wieħed minn dawn il-prodotti: "coil" irrumblat bis-sħana, pjanċa rrumblata bil-kesħa, pjanċa ggalvanizzata, pjanċa tal-landa, pjanċa ta' l-elettriku, tubi wweldjati, kif ukoll kull prodott ieħor (għandu jiġi speċifikat); - bejgħ (f'tunnellati metriċi) tal-prodotti ta' hawn fuq fl-UE mkabbra; - l-iżvilupp ta' l-impjieg fil-kumpannija u r-reġjun kif ukoll il-progress fil-preparazzjoni għas-sejbien ta' impjieg ġdid b'mod ordnat għall-persunal; - darba fis-sena, il-kost fuq il-persunal f'dik is-sena u mill-privatizzazzjoni; - darba fis-sena, il-qligħ qabel it-taxxa għas-sena fiskali u l-ammont speċifikat globali ta' l-għajnuna. Is-Slovakkja għandha tforni dawn ir-rapporti fi żmien erba' xhur mill-aħħar ta' kull nofs sena, li jibda mill-aħħar ta' April 2003. L-ewwel rapport għandu jinkludi l-informazzjoni li għandha x'taqsam mas-snin 2000, 2001 u 2002. L-aħħar rapport għandu jingħata sa l-aħħar ta' April 2010, sakemm ma jkunx miftiehem mod ieħor mill-Kummissjoni, il-Kunsill u s-Slovakkja. (ċ) Mingħajr preġudizzju għal paragrafu preċedenti, id-disposizzjonijiet dwar il-monitoraġġ kif mniżżlin fir-Regolament tal-Kunsill (KE) No 659/1999 li jistipulaw regoli dettaljati dwar l-applikazzjoni ta' Artikolu 93 tat-Trattat tal-KE għandhom japplikaw. (d) Jekk l-għajnuna globali tilħaq qabel l-aħħar tas-sena fiskali 2009 il-livell massimu ammissibbli stipulat fis-sub-paragrafu (a)(iii), l-eżenzjoni mit-taxxa ma għandhiex tibqa' u t-taxxa fuq l-income tal-kumpanniji norma għandha tkun dovuta mill-benefiċjarju għal dik il-parti tal-qligħ tal-kumpannija li għaliha l-eżenzjoni mit-taxxa tkun tirriżulta fil-qbiż tal-livell massimu ammissibbli. (e) Jekk il-benefiċjarju jonqos milli jwettaq il-kondizzjonijiet fil-kuntratt ta' privatizzazzjoni rigward iż-żamma tal-livelli ta' l-impjieg, l-għajnuna għandha titwaqqaf b'effett immedjat u l-penalitajiet li jipprovdi għalihom il-kuntratt ta' privatizzazzjoni għandhom japplikaw. [2] ĠU C 74, 10.3.1998, p. 9. --------------------------------------------------